ধরাশায়ী আপ, সিল করে দেওয়া হল দিল্লি সচিবালয়

নয়াদিল্লি: দিল্লিতে ধরাশায়ী হয়েছে আপ (AAp)। নয়াদিল্লির (Delhi Assembly Election Result 2025) আসন থেকে বিজেপি প্রার্থীর (Bjp Candidate) ৪ হাজারের বেশি ভোটে পরাজিত হয়েছেন অরবিন্দ কেজরিওয়াল (Arvind Kejriwal)।

অপরদিকে আপের অপর প্রার্থী মণীশ সিসোদিয়া (Manish Sisodia) ও জাংপুরা থেকে বিজেপি প্রার্থী তরবিন্দর সিংয়ের কাজে পরাজিত হয়েছেন। আর দীর্ঘ ২৭ বছরের খরা কাটিয়ে দিল্লিতে পদ্মফুল ফোটাল বিজেপি। তবে দিল্লিতে পালাবদল হতেই সিল করে দেওয়া হল দিল্লির সচিবালয় (Delhi Secretariat) ।

এক বিজ্ঞপ্তিতে জানানো হয়েছে, “সমস্ত ব্রাঞ্চে রেকর্ড, ফাইল, ডকুমেন্ট ও ইলেকট্রনিক ফাইল যাতে বাইরে না যায়, তা নিশ্চিত করতে হবে।”

আরও পড়ুন: ‘অনেকদিন ছাড়া হয়েছে, এবার জেলে যেতে হবে’ কেজরিকে নিশানা স্মৃতি ইরানির

কোনও কিছু নিয়ে দফতরের বাইরে বের হওয়া যাবে না। দফতরের বাইরে আঁটোসাঁটো নিরাপত্তা।

জানা গেছে, সুরক্ষা ও বিভিন্ন রেকর্ডের সুরক্ষার স্বার্থেই দিল্লি সচিবালয় সিল করে দেওয়া হয়েছে।

জেনারেল অ্যাডমিনিস্ট্রেশন ডিপার্টমেন্টের তরফে এক নোটিস জারি করে জানানো হয়,

“রেকর্ডের সুরক্ষা ও নিরাপত্তার কারণে কোনও ফাইল, ডকুমেন্ট, কম্পিউটার হার্ডওয়ার বিনা অনুমতিতে সচিবালয়ের বাইরে না নিয়ে যেতে বলা হয়েছে।”

নির্দেশিকায় আরও বলা হয়েছে, সমস্ত ব্রাঞ্চে রেকর্ড, ফাইল, ডকুমেন্ট ও ইলেকট্রনিক ফাইল যাতে বাইরে না যায়, তা নিশ্চিত করতে হবে। কোনও কিছু নিয়ে দফতরের বাইরে বের হওয়া যাবে না।

দিল্লিতে গত ৫ ফেব্রুয়ারি বিধানসভা নির্বাচন হয় ৭০টি আসনে। ২৭ বছ পর ফের ক্ষমতায় আসে বিজেপি। ৪৮টি আসনে জয়ী বিজেপি, আম আদমি পার্টি ২২টি আসনে জিতেছে। কংগ্রেসের খাতা এবারও শূন্য রয়ে গেল।

এদিকে আপ হারতেই বিরোধীরা তোপ দাগতে শুরু করেছে। মহাকুম্ভ থেকে কেজরিকে নিশানা করে প্রাক্তন কেন্দ্রীয় মন্ত্রী, বিজেপি নেত্রী স্মৃতি ইরানি বলেছেন, এবার আর কেজরিওয়ালের জেলযাত্রা কেউ আটকাতে পারবে না। অনেকদিন তাঁকে ছাড় দেওয়া হয়েছে। এবার তাঁকে দুর্নীতির মাশুল দিতে হবে। সেইসঙ্গে স্মৃতির মন্তব্য। কেজরি একজন দুর্নীতিগ্রস্ত নেতা। জনগণ মুখের মতো জবাব দিয়েছে।

দেখুন অন্য খবর: