ওবিসিতে জাট সম্প্রদায়ের অন্তর্ভুক্তির দাবিতে মোদিকে চিঠি কেজরিওয়ালের

নয়াদিল্লি: ওবিসিতে (OBC)  জাট সম্প্রদায়ের (Jat community) অন্তর্ভুক্তির দাবি জানিয়ে প্রধানমন্ত্রী নরেন্দ্র মোদিকে (Narnendra Modi) চিঠি লিখলেন অরবিন্দ কেজরিওয়াল (Arvind Kejriwal)।

এই চিঠিতে সংরক্ষণ নীতির বৈষম্যের ইঙ্গিত দিয়ে কেজরিওয়াল লিখেছেন, রাজস্থানের (Rajasthan) জাটরা দিল্লির কলেজগুলিতে সংরক্ষণ থেকে উপকৃত হলেও দিল্লির জাট সম্প্রদায়কে বাদ দেওয়া হয়েছে।

বিধানসভা নির্বাচনের আগেই অরবিন্দ কেজরিওয়াল জাট সম্প্রদায়কে অন্যান্য অনগ্রসর শ্রেণি (ওবিসি) সংরক্ষণের মর্যাদা দেওয়ার জন্য সমর্থনের কথা তুলে সরব হয়েছেন।

আরও পড়ুন: এইচএমপিভির পরে মাঙ্কিপক্সের নয়া স্ট্রেন চিহ্নিত চীনে, দ্রুত ছড়ায় সংক্রমণ

বৃহস্পতিবার একটি সংবাদ সম্মেলনে বক্তব্য রাখতে গিয়ে কেজরিওয়াল বলেন, জাট সম্প্রদায়ের সঙ্গে দীর্ঘকাল ধরে বঞ্চনা করা হচ্ছে। তাদের প্রতিশ্রুতি দেওয়া হলেও তা পূরণ করা হয়নি। ওবিসি বিভাগের অধীনে জাট সম্প্রদায়ের অন্তর্ভুক্তির জন্য সম্প্রদায়ের দীর্ঘদিনের দাবির উপর জোর দিয়ে তাদের ন্যায় বিচারর নিশ্চিত করার কথা বলেন।

চিঠিতে কেজরিওয়াল লিখেছেন, গত ১০ বছরে কেন্দ্র সরকার জাটদের দেওয়া একটা প্রতিশ্রুতিও পূরণ করেনি।

কেজরি উল্লেখ করেন, ২০১৫ সালে প্রধানমন্ত্রী নরেন্দ্র মোদি জাট নেতাদের তাঁর বাসভবনে ডেকে নিয়ে আশ্বাস দিয়েছিলেন, জাট সম্প্রদায়কে ওবিসির অধীনে অন্তর্ভুক্ত করা হবে। এর ২০১৯ এ একই প্রতিশ্রুতি দেন স্বরাষ্ট্রমন্ত্রী অমিত শাহ। কিন্তু কেউই কোনও প্রতিশ্রুতি পূরণ করেনি।

দেখুন অন্য খবর:

&nbsp ,